Decizie drastică într-un oraș din Japonia: A fost montat un gard de 20 de metri pentru a bloca o priveliște virală cu Muntele Fuji
Maiestuosul munte japonez Fuji, format în urmă cu aproximativ 700.000 de ani, a dispărut într-o dimineață sufocantă de mai. Cel puțin de pe marginea unui drum aglomerat, de unde priveliștea cu vârful de 3.776 de metri altitudine, simbolul Japoniei, nu a mai putut fi văzută după ce autoritățile au terminat de montat un gard de 20 de metri pe 2,5 metri pentru a obstrucționa un celebru loc devenit viral printre turiștii dornici să fotografieze Muntele Fuji, transmite marți Reuters.